EkBass/fiwiki-20250220-pages-articles huggingface dataset:
Adolf Lindman

Adolf Lindman (4. toukokuuta 1821 Turku – 19. marraskuuta 1874 Turku) oli suomalainen vankilapappi, historiantutkija ja keräilijä. Lindmanin vanhemmat olivat Turun muurareiden vanhin Adolf Lindman ja Margareta Elisabet Lindström ja puoliso vuodesta 1853 Mathilda Gedda (k. 1882). Vuonna 1846 ylioppilaaksi tullut Lindman vihittiin papiksi 1849. Paattisten kappalaiseksi hän tuli 1858, mutta siirtyi Turkuun tyttökoulun opettajaksi 1860, toimien samalla Turun linnan vankilan saarnaajana. Lindman toimi Turun tuomiokirkon muinaismuistojen uusimiskomitean siheerinä, oli Suomen Muinaismuistoyhdistyksen asiamies ja keräsi erityisesti Turun linnaan, tuomiokirkkoon ja kaupunkiin liittyviä muinaisesineitä ja 2000 nidettä sisältävän kirjaston. Hän julkaisi teoksen Bidrag till Åbo stads historia I. Anteckningar om Åbo domkyrka och dess fornminnen (1860) sekä kirjoituksia Åbo Underrättelser -lehdessä ja laati 20-30 nidettä käsittävän muistiinpanokokoelman. Viitattu 17.4.2013 == Lähteet == == Aiheesta muualla== * Suistoranta, Kari, Nikula Magnus 1982. Muinaistutkija Adolf Lindman: turkulaispatriootti 1800-luvulta. Turun maakuntamuseon raportteja no. 5. Turku: Turun maakuntamuseo. 131 s. ISBN 951-9125-31-0 * Lindmanista Turun museokeskuksen sivulla (Viitattu 17.4.2014) Luokka:Suomen evankelis-luterilaisen kirkon papit Luokka:Suomalaiset historioitsijat Luokka:Suomalaiset opettajat Luokka:Vuonna 1821 syntyneet Luokka:Vuonna 1874 kuolleet
Tangenttikulma

Tangenttikulma sijaitsee geometriassa ympyrän kahdelle eri kehäpisteelle piirretyn suoran eli tangentin leikkauspisteessä. Tangenttien leikkauspisteessä olevista neljästä kulmasta sitä kulmaa kutsutaan tangenttikulmaksi, joka aukeaa ympyrän suuntaan. Kun ympyrän ja tangenttien sivuamispisteistä piirtää säteet ympyrän keskipisteeseen, muodostuu säteiden väliin keskuskulma, joka aukeaa tangenttikulmaan päin. Tangenttikulmaa ja vastaava keskuskulma ovat suplementtikulmia eli kulmien summa on 180°. Tämän näkee siitä, että tangenttien leikkauspisteen, tangenttien sivuamispisteiden ja ympyrän keskipisteen kautta voidaan aina piirtää ympyrä. Samainen ympyrä muodostuu silloin, kun ympyrälle piirretään annetusta pisteestä tangentit vain harppia ja viivainta käyttäen. Tätä nelikulmiota kutsutaan sykliseksi nelikulmioksi, ja sen vastakkaisten kulmien summa on aina 180°. Ympyrän keskipisteestä piirretty jana tangenttien leikkauspisteeseen puolittaa sekä keskuskulman että tangenttikulman. Tämän janan molemmille puolille muodostuu yhtenevät kolmiot. Tangenttikulman molempien kylkien leikkaus- ja sivuamis­pisteen väliset osat ovat yhtä pitkät. Kun kolmion sisälle piirretään ympyrä siten, että ympyrä sivuaa kutakin kolmion sivua kerran kolmion sisäpuolelta päin, syntyy kuhunkin kulmaan tangenttikulma tälle ympyrälle. == Lähteet == * * === Viitteet === Luokka:Geometria
Järvenpään keskusta

Keskus on Järvenpään keskustaa tarkoittava Järvenpään 1. kaupunginosa, joka sijaitsee Tuusulanjärven pohjoispään ja Järvenpään rautatieaseman (radan) välisellä alueella. Sen asukasluku oli vuoden 2014 lopussa 3 920. ==Asutus== Järvenpään keskustan asutus on tiheää. Keskusta koostuu pääosin kerrostaloista, jotka ovat levittäytyneet muihinkin kaupunginosiin. Keskustassa on rakenteilla uusi Bulevardikortteli-niminen asuinkortteli, johon tulee muun muassa tornitaloja ja noin 10 000 m2 liiketilaa. == Palvelut == Keskuksen kaupunginosassa on tarjolla runsaasti erilaisia palveluja. Siellä toimivat muun muassa Järvenpään rautatieasema, Juholan koulu, Järvenpään yhteiskoulu, Järvenpään kirkko ja Ammattiopisto Spesia (ent. Validia).http://turisti-info.fi/reittihaku Kaupan tarjontaa edustavat esimerkiksi kauppakeskus Prisma sekä kauppojen reunustama Sibeliuksenkatu (kävelykatu Janne). ==Muuta== Prisman vieressä on Tuusulanjärven rantapuisto, jossa on eräs Järvenpään kuuluisimmista maamerkeistä, Rolf Westphalin Kolmisointu-veistos, joka on 11 metriä korkeana Suomen suurin julkinen veistos.Kaupungin taidekokoelma Keskustassa on järjestetty vuosittain Puistoblues-tapahtumaa vuodesta 1978 lähtien.Rechardt, Raittinen, Söderberg, Sumén... ==Lähteet== Luokka:Keskus (Järvenpää)
Pietilä (Järvenpää)

Pietilä on Järvenpään 14. kaupunginosa. Se sijaitsee Lahdenväylän länsipuolella, kaupungin keskustasta koilliseen. Vuoden 2014 lopussa kaupunginosassa asui 1 577 ihmistä. Pietilän naapurikaupunginosia ovat Nummenkylä, Peltola, Isokytö ja Haarajoki. Pohjoisessa Pietilää rajaa vielä Tuusulan kunta. ==Asutus== Pietilän asutus koostuu tiheään rakennetuista omakotitaloista. Alueella ei ole kerrostaloja. ==Palvelut== Pietilässä on suhteellisen vähän palveluita verrattuna muihin Järvenpään kaupunginosiin. Kaupunginosassa ei ole koulua, joten useimmat alakouluikäiset lapset käyvät Mankalan koulua. Pietilässä sijaitsee Alepa-lähikauppa. Haarajoen rautatieasema on kävelymatkan päässä idässä. ==Lähteet== Luokka:Järvenpään kaupunginosat Luokka:Uudenmaan maakunnan entiset taajamat
Marjean Holden

Marjean Holden (s. 3. marraskuuta 1964 Minneapolis, Minnesota, Yhdysvallat) on amerikkalainen näyttelijä, tuottaja, tanssija ja taistelulajien osaaja. Holden syntyi Minnesotan Minneapolisissa marraskuussa 1964 mutta muutti pian tämän jälkeen perheensä mukana alppihiihtokaupunkina tunnettuun Coloradon Vailiin. Holden aloitti näyttelemisen jo 9-vuotiaana. Äitinsä puolelta Holdenilla on saksalaista, hollantilaista ja italialaista perimää ja isänsä puolelta afro- amerikkalaista sekä intiaaniperimää. == Ura näyttelijänä == Holden teki Hollywood-debyyttinsä vuonna 1987 elokuvassa Billin ja Tedin uskomaton seikkailu, jossa hänellä oli pieni rooli oppilaskunnan puheenjohtajana. Hän on myös tehnyt vierailevan tähden rooleja TV-sarjoissa Kunnian miehet, Kauhua kryptasta, Star Trek: Deep Space Nine, La Femme Nikita, Bel-Airin prinssi, Hei, olen Susan ja The Steve Harvey Show. Parhaiten Holden tunnetaan TV- rooleistaan tohtori Sarah Chambersina lyhyeksi jääneessä scifi-sarjassa Crusade 1999 sekä Arinan roolista sarjassa BeastMaster 2000–2002. Babylon 5 -saagan elokuvassa Babylon 5: Aseveljet Holden näytteli Earth Alliancen Excalibur-aluksen navigaattoria. Mortal Kombat 2 – hävitys -elokuvassa hän näytteli Sheevan roolin. Elokuvassa Ballistic Holdenilla oli päärooli Corinna Eversonin ohella peitetehtävissä olevana poliisina, jonka erikoisalaa olivat taistelulajit. Holden on myös tehnyt lukuisia stunt-rooleja eri elokuvissa ja TV-sarjoissa. == Yksityiselämä == Holden valmistui Battlefield High Schoolista Vailissa vuonna 1983. Ennen näyttelijän uraansa hän opiskeli sekä Arizonan yliopistossa (ASU), Phoenixissa että Pohjois-Arizonan yliopistossa (NAU), Flagstaffissa. Yliopistovuosinaan Holden sekä pelasi NAU:n lento- ja koripallojoukkueissa että voitti osavaltion mestaruuden aitajuoksussa. Aitajuoksun ohella hän osallistui myös pikamatkoille ja pituushyppyyn. Holdenin voimaharjoittelu sisältää painojen nostelua, nyrkkeilyä ja kamppailulajeja. Hän on saavuttanut musta vyön Wun Hop Kuen Do Kung Fu:ssa Marjean Holden on saanut myös virallisen tunnustuksen Yhdysvaltain armeijan Purppurasydämen ritarikunnalta vuonna 1996, palkintona työstään sotainvalidien ja -veteraanien hyväksi. Holdenilla on kaksi sisarusta - 1961 syntynyt Felisa Kim Holden ja 1962 syntynyt Kevin Scott Holden. ==Lähteet== == Aiheesta muualla == * * Marjean Holdenin oma sivusto Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
StarStruck (elokuva)

StarStruck – supertähti ja tavistyttö on vuonna 2010 ensi-iltansa saanut Michael Grossmanin ohjaama nuortenelokuva. ==Juoni== Elokuvassa siskokset Jessica ja Sara lähtevät Michiganista Los Angelesiin tapaamaan isovanhempiaan. Matkalla Jessica törmää sangen kirjaimellisesti poptähteen Cristopher Wildeen. Jessicaa ei kiinnostaisi viettää aikaa Cristopherin kanssa, mutta seuraavana paivänä kun hän tapaa pojan ja he tutustuvat paremmin, selviää Jessicalle, ettei tähden elämä olekaan niin täydellistä miltä ulospäin näyttää. Kumpi lopulta on tärkeämpi totuus vai muiden odotukset? ==Näyttelijät== ==Lähteet== * Katso 15/2014 **/***** Lyhennenimi TP s. 75 * EPG ==Aiheesta muualla== * Luokka:Yhdysvaltalaiset nuortenelokuvat Luokka:Vuoden 2010 yhdysvaltalaiset elokuvat
Fairey Fox

Fairey Fox oli brittiläinen kaksitasoinen hävittäjälentokone, jota käytettiin myös kevyenä pommittajana sekä tiedustelulentokoneena.Chant, 2008: s. 124 Konetyyppi kehitettiin ensimmäisen maailmansodan jälkeen, saapuen palveluskäyttöön vuonna 1932. 1930-luvulla oli lentokoneiden sekä niiden moottorien kehitys kiivasta. 1940-luvulle saavuttaessa, oli tämä tyyppi jo ehtinyt pahoin vanheta. Toisen maailmansodan syttyessä oli tämä tyyppi käytössä ainakin Belgian ilmavoimissa. Sulavasti muotoillussa lentokoneessa oli taka-ampujan paikka. Laskeutumisteline oli kiinteä, ja myöhemmin se sai muotosuojukset. Fox Mk.1 oli varustettu Curtiss D-12 -rivimoottorilla. Mk. II oli varustettu Rolls-Royce Kestrel -moottorilla. Mk.VI ja VII olivat Hispano- Suizan tehokkaammalla, 860 hevosvoiman (641 kW) tehoisella V12-moottorilla varustetut. Osa eri kehitysversioista oli merikäyttöön (Seafox) laivastolle tarkoitettuja ja osa koulutuskoneita, jopa kolmipaikkaisia. Koneen lakikorkeus oli 10 000 metriä, mikä oli tuohon aikaan varsin hyvä saavutus. Tämä edesauttoi sen käyttökykyä tiedustelutoiminnassa. Huippunopeus oli 365 km/h. Enimmäisen mallin toimintamatka oli 600 kilometriä. Konetyypin aseistukseen saattoi kuulua kaksi 7,62 millimetrin eteenpäin kiinteästi ampuvaa konekivääriä. Lisäksi taka-ampumoon voitiin asentaa yhdestä kahteen samankaliiperista liikuteltavaa konekivääriä. Koneen ulkoista, ripustimiin kiinnitettävää pommikuormaa saatettiin kuljettaa enimmillään 100 kilogrammaa. Britannian kuninkaalliset ilmavoimat poisti tämän tyypin ensilinjan käytöstä, jo hyvissä ajoin ennen toisen maailmansodan alkamista. http://www.raf.mod.uk/history/faireyfox.cfm (Viitattu 2.5.2014)Belgian ilmavoimien käyttämät, arviolta 50 lentokonetta kärsivät raskaita tappioita Saksan aloitettua hyökkäyksensä länteen vuonna 1940. ==Lähteet== *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 124) ===Viitteet=== ==Aiheesta muualla== *http://www.raf.mod.uk/history/faireyfox.cfm *http://www.aviastar.org/air/england/fairey_fox.php *http://www.militaryfactory.com/aircraft/detail.asp?aircraft_id=546 *http://www.world-war-2-planes.com/fairey_fox.html *http://surfcity.kund.dalnet.se/fox.htm *http://www.airwar.ru/enc/fww2/fox.html Fox Luokka:Brittiläiset hävittäjälentokoneet Luokka:1920-luvun hävittäjälentokoneet
Rein Lang

Rein Lang (s. 4. heinäkuuta 1957 Tartto) on virolainen poliitikko. Lang on toiminut Viron ulkoministerinä vuonna 2005, oikeusministerinä 2005–2011 ja kulttuuriministerinä vuosina 2011–2013. Hän edustaa liberaalia Reformipuoluetta. == Tausta == Langin isä työskenteli Neuvostoliiton suurlähetystössä Helsingissä, missä myös Langin perhe asui. Lang puhuu itse sujuvaa suomea ja on sanonut pitävänsä Suomea toisena kotimaanaan. Kuten vanhempansa, myös Lang on opiskellut lakia Tarton yliopistossa, josta hän valmistui vuonna 1980. Viron itsenäistyttyä uudelleen Lang perusti yhdessä Eesti Ekspress -lehden perustajana tunnetun liikemiehen Hans H. Luikin kanssa maan ensimmäisen yksityisomistuksessa olevan ja poliittisesti riippumaton radiokanavan Radio Kukun. == Poliittinen ura == Lang toimi Viron ulkoministerinä lyhyen aikaa helmi–huhtikuun välillä 2005 edeltäjänsä Kristiina Ojulandin jouduttua eromaan, kun useita salaiseksi luokiteltuja asiakirjoja oli kadonnut ulkoministeriöstä. Lang kertoi jatkavansa ulkoministerinä Ojulandin linjalla pitäen huolta Viron suhteista Euroopan unioniin, Natoon, Yhdysvaltoihin ja erityisesti Venäjään. Lang nimitettiin vuoden 2011 vaalien jälkeen muodostetun Ansipin III hallituksen kulttuuriministeriksi. Hän erosi joulukuussa 2013 Sirp-kulttuurilehden ympärillä syntyneen kuohunnan seurauksena. Kulttuuripiirit syyttivät Langia pyrkimyksistä ottaa Sirp-lehti hallintaansa. Syksyllä 2013 lehdelle oli nimitetty Reformipuoluetta lähellä oleva uusi päätoimittaja Kaur Kender, joka erotti neljä pitkäaikaista toimittajaa ja ilmoitti lehden suunnanmuutoksesta. Kulttuuripiirit protestoivat ja epäilivät välittömästi kulttuuriministeri Langia. Myöhemmin selvisi, että lehden toiminta oli hyväksytetty hänellä. Protestien seurauksena Sirpistä erotetut toimittajat saivat työnsä takaisin ja päätoimittaja Kender sekä ministeri Lang erosivat. Langin tilalle uudeksi kulttuuriministeriksi nimitettiin Urve Tiidus. == Lähteet == Luokka:Viron kulttuuriministerit Luokka:Viron oikeusministerit Luokka:Viron reformipuolueen poliitikot Luokka:Viron ulkoministerit Luokka:Vuonna 1957 syntyneet Luokka:Elävät henkilöt
Ylioppilasrykmentti

Ylioppilasrykmentti () on vuonna 2010 ensi-iltansa saanut eteläkorealainen Korean sotaan sijoittuva sotadraamaelokuva. == Näyttelijät == == Lähteet == * EPG * Katso-lehti 14/2014 == Aiheesta muualla == * Luokka:Vuoden 2010 elokuvat Luokka:Eteläkorealaiset elokuvat Luokka:Elokuvat Korean sodasta Luokka:Sotadraamat
Wilhelm Lindstedt

Wilhelm Lindstedt (3. toukokuuta 1838 Nousiainen – 8. tammikuuta 1915 Huittinen) oli suomalainen pappi ja opettaja. Lindstedtiä on kuvattu yhteiskunnallisesti valveutuneeksi ja hyväksi puhujaksi.Junnila 2009, s. 47 == Henkilöhistoria == Lindstedtin vanhemmat olivat varanimismies Wilhelm Lindstedt ja Elisabet Ekbom. Lindstedtin ensimmäinen puoliso vuodesta 1868 oli Hilma Nyholm (k. 1910), jonka vanhempia olivat kirkkoherra Gustaf Nyholm. Lindstedtin toinen puoliso oli vuodesta 1913 Hilda Emilia Ekblom, viskaali Gustaf Robert Wallénin leski (k. 1943). Lindstedtillä oli yhteensä kymmenen lasta ensimmäisestä avioliitostaan. Lindstedtin poikia olivat Viipurin hiippakunnan piispa ja opetusministeri Yrjö Loimaranta (1874–1942), Orimattilan kirkkoherra Sakari Loimaranta (1885–1954), opettaja, yritysjohtaja Lauri Loimaranta (1879–1939) ja lääkäri Eero Loimaranta (1890-1919). Tyttäret olivat Hilma Elisabeth Stenros (1871-1941), opettaja ja järjestötyöntekijä Siiri Loimaranta (1873–1953), Laina Kivi (1877-1927), lääkäri Suoma Loimaranta-Airila (ent. af Hällström) (1881-1954), Hilja Oksanen (1883-1937) ja sairaanhoidon opettaja Aura Lindstedt. Viitattu 18.4.2014. Valtiopäivillä Lindstedt oli edustaja pappissäädyssä 1877, 1882 ja 1885.Lindstedt, Wilhelm Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017. (Viitattu 7.11.2020) == Ura pastorina == Hänet vihittiin papiksi 1867 ja hän toimi aluksi Ilmajoen apulaisena. Vuonna 1869 hänestä tuli Oulun ja Seinäjoen kappalainen. Samana vuonna hän sai Oulussa perustetuksi yksityisen suomenkielisen lyseon ja toimi sen rehtorina ja palkattomana opettajana vuoteen 1879, jolloin hänestä tuli Kuopion hiippakunnan asessori. 1884 Lindstedt nimitettiin Lapinlahden ja 1893 Huittisten kirkkoherraksi. === Seinäjoen kappalainen (1869–1873) === Lindstedt tuli seinäjokisille tunnetuksi jo tämän toimiessa Kaarle Forsmanin apulaisena. Seinäjoen seurakunnan kappalaiseksi hän toimi vuosina 1869–1873. Lindstedt koki kansallisen herätyksen ja osallistui kunnalliselämään. Lindstedtin ansiosta Seinäjoelle perustettiin kansakoulu, jonka toiminnassa korostuivat erityisesti opetustyö ja lastenopetus. Lindstedtin vaatimuksesta Östermyran "pruukikoulua" täydennettiin Marttilan kansakoululla vuonna 1871. == Teokset == Lindstedt kirjoitti muun muassa teokset Havaintoja kristillis-siveellisen elämän alalta, tehty matkoilla Skandinaviassa ja Schweitsissä vv. 1887-88 (1889) sekä Kirkollinen diakonaatti, sen synty, kehitys ja nykyinen merkitys (1896). Suomalaisten koulujen historian kannalta merkittävä oli hänen teoksensa Oulun suomalaisen yksityislyseon synty ja sen ensimmäiset vaiheet (1907). ==Lähteet== * === Viitteet === Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomen koulujen rehtorit Luokka:Suomalaiset tietokirjailijat Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1838 syntyneet Luokka:Vuonna 1915 kuolleet
S/S Wellamo (1906)

S/S Wellamo oli Lehtoniemi & Taipaleen valmistama alus, joka valmistui vuonna 1906.http://www.turkusteamers.com/saaristoliikenne/mauritzholmberg/laiva.html Alus aloitti liikennöinnin Turku–Kiila- tai vuorotellen Turku–Kiila–Kokkila- reiteillä. Vuosina 1930–1965 se ajoi Turku–Brändö- ja viikonloppuna usein vielä Turku–Naantali-vuoroja. Vuonna 1966 se palveli kahvilalaivana Aurajoessa. Se upposi Aurajokeen vuonna 1969 ja nostettiin keväällä 1970, mutta upposi Airistolle vuonna 1970, kun sitä siirrettiin pois väliaikaisesta laiturista. ==Lähteet== Luokka:Höyrylaivat
Jöran Wilhelm Lode

Jöran (Göran) Wilhelm Lode (19. maaliskuuta 1742 Turku – 11. syyskuuta 1799 Turku) oli Lode -sukuun kuulunut lakimies ja poliitikko, joka toimi Vaasan ja Turun hovioikeuden presidenttinä. Loden vanhemmat olivat everstiluutnantti Otto wilhelm Lode ja Katarina Agneta Fleming. Hän opiskeli Turussa ja tuli hovioikeuden auskultantiksi 1776. Helsingin ryhmentin auditööri hänestä tuli 1771 ja Vaasan vasta perustetun hovioikeuden asessori 1776. Reuterholmin valtakaudella Loden ura kehittyi nopeasti: hänestä tuli revisiosihteeri ja yliauditööri 1792, oikeuskansleri 1793 ja sen ohella Vaasan hovioikeuden presidentti 1795. Seuraavana vuonna hänet nimitettiin Turun hovioikeuden presidentiksi, mitä virkaa hän kävi hoitamaan Reuterholmin menetettyä asemansa ja Loden samalla oikeuskanslerin tehtävänsä. Lode otti osaa vuosien 1769–1770 ja 1771–1772 valtiopäiviin toimien kiivaasti hattuja vastaan. Lode kuoli naimattomana. ==Lähteet== * Sivu 473. ==Aiheesta muualla== * Viitattu 18.4.2014. * Lode, Georg Vilhelm, 1796. Secreteraren Lodes Memorial, angående en utkommen skrift, kallad, En patriots tankar, om grund-lagarnes nödwändiga förbättring. Ridderskapet och adelen den 15 Augusti 1769. Stockholm : Tryckt hos Wennberg & Nordström. Luokka:Suomen hovioikeuksien presidentit Luokka:Suomalaiset juristit Luokka:Suomalaiset poliitikot Luokka:Vuonna 1742 syntyneet Luokka:Vuonna 1799 kuolleet
Charlotte Lydecken

Charlotte Maria Lydecken (18. elokuuta 1833 Viipuri – 10. tammikuuta 1916 Viipuri) oli suomalainen seminaarinjohtaja ja käsityön opettaja.Suomen elämäkerrasto Lydeckenin vanhemmat olivat vaskiseppä Johan Friedrich Lydecken ja Juliana Eleonora Blindsell. Hän kävi Viipurin saksalaisen tyttökoulun ja tuli 17-vuotiaana opettajaksi Ruokolahdelle ja sitten Parikkalaan. Muutamaa vuotta myöhemmin hän perusti Viipuriin valmistavan koulun ja opetteli samalla suomen kielen taidon. Uno Cygnaeuksen avulla hän pääsi Berliiniin kahdeksi vuodeksi harjoittamaan pedagogisia opintoja. 1863 hänestä tuli Jyväskylän naisseminaarin ensimmäinen historian, maantiedon ja käsityön opettaja, vuosina 1867–1893 hän toimi koulun johtajana. 1889 Lydecken oli jäsen naisten käsityöopetusta pohtineessa komiteassa, 1892 hän julkaisi teoksen Tyttöjen käsitöiden johtamisen ohjeita kansakouluja varten. Lydecken kuoli naimattomana. == Lähteet == * Sivu 479. === Viitteet === ==Aiheesta muualla== * Charlotte Lydecken, Biografiasampo Luokka:Suomalaiset opettajat Luokka:Vuonna 1833 syntyneet Luokka:Vuonna 1916 kuolleet
Länsi-Pohjan keskussairaala

Länsi-Pohjan keskussairaala sijaitsee Sauvosaaren kaupunginosassa Kemissä. == Historia == Sairaala perustettiin vuonna 1938 nimellä Kemin yleinen sairaala. Sairaalan rakentaminen käynnistyi samana vuonna ja sairaala valmistui talvisodan aiheuttaman viivästyksen vuoksi vasta 1940. Sairaalan ensimmäisen osan suunnittelijana toimi arkkitehti Uno Ullberg. Tyyliltään viisikerroksinen luonnonvalkoiseksi rapattu betoni- ja tiilirakennus edustaa 1930-luvun funktionalismia. Vanhaa osaa on sittemmin laajennettu saman tyylisillä vuodeosastosiivellä 1971 ja kaksikerroksisella synnytys- ja silmäosastolla 1987. Molemmat laajennukset ovat arkkitehtien Eva ja Jaakko Paatelan suunnittelemia. Henkilökunnalle rakennettiin asuntoja 1950–luvun lopulla. Vuonna 1956 valmistuivat kaksikerroksinen lääkäritalo ja kuusikerroksinen pistetalo. Toinen pistetalo valmistui 1958. Pistetalojen soluhuoneistot on myöhemmin muutettu yksiöiksi. Kemin kauppatorin viereen rakennettiin 1973 sairaalan mittavin laajennus: vanhasta tyylistä poikkeava kaksikerroksinen tasakattoinen betonielementtirakennus, joka niin ikään on Eva ja Jaakko Paatelan suunnittelema. Teatteria vastapäätä valmistui vuonna 2022 psykiatriatalo: alkuperäisen suojellun rakennuksen valkoisuutta heijastava tehostevärein jäsennelty uudisrakennus, jonka arkkitehdit ovat Esa Säkkinen ja Jaakko Vänttilä. Rakennuksen erikoisuus on 2-kerroksinen kokonaisuus, joka on kauttaaltaan nostettu pulareilla maasta yli 5 m korkeuteen vanhemman siipirakennuksen ylle. Uusi psykiatriatalo aloitti toimintansa syksyllä 2022 ja se korvasi kokonaan Tornion Keroputaan sairaalan. Sairaalaa käytettiin sotien aikana saksalaisten joukkojen sotasairaalana. Osa sairaalan palveluista on ulkoistettu Mehiläinen Länsi-Pohja Oy:lle, joka on hyvinvointialueen sekä Mehiläinen Oy:n omistama yhteisyritys. Ulkoistus on tehty joulukuussa 2017 ja sen kesto on 15 vuotta. Synnytysosaston toiminta päättyi vuodenvaihteessa 2024-25. Jatkossa synnyttäminen onnistuu Rovaniemellä Lapin keskussairaalassa ja Oulussa yliopistollisessa sairaalassa. == Katso myös == * Luettelo Suomen sairaaloista == Lähteet == == Aiheesta muualla == Luokka:Kemin rakennukset ja rakennelmat Luokka:Suomen sairaalat Luokka:Sauvosaari
Benjamin Huggel

Benjamin Huggel (s. 7. heinäkuuta 1977) on sveitsiläinen pelaajauransa jo lopettanut jalkapalloilija. Hän oli pelipaikaltaan puolustava keskikenttäpelaaja. Huggel edusti suurimman osan urastaan Raiffeisen Super Leaguessa pelaavaa FC Baselia, mutta vuosina 2005-2007 hän pelasi Bundesliigan Eintracht Frankfurtissa. Huggel pelasi Sveitsin jalkapallomaajoukkueessa vuosina 2003-2010. == Seurajoukkueura == FC Baselissa ammattilaisuransa vuonna 1998 aloittanut Huggel voitti ensimmäisen Basel-jaksonsa aikana kaksi kertaa Sveitsin cupin, kolme kertaa Sveitsin liigan sekä kerran Uhren Cupin. Vuonna 2005 hän siirtyi Bundesliiga-seura Eintracht Frankfurtin riveihin. Hän teki kahden Saksan-kauden aikana vain yhden maalin. Vuonna 2007 Huggel palasi Baseliin, jonka riveissä hän voitti vielä Sveitsin cupin kolme kertaa, Sveitsin liigan neljä kertaa ja Uhren Cupin kaksi kertaa. Hän lopetti uransa kauden 2011-12 päätteeksi. == Maajoukkueura == Huggel pelasi Sveitsin jalkapallomaajoukkueessa vuosina 2003-2010 41 ottelua ja teki kaksi maalia. Hän kuului joukkueeseen vuosien 2004 ja 2008 EM-kisoissa sekä MM-kisoissa 2010. Hän pelasi Sveitsin kaikki ottelut vuosina 2004 ja 2010, kun taas 2008 hän ei päässyt kentälle lainkaan. Vuonna 2005 hän sai kuuden ottelun pannan potkaistuaan Turkin valmentajaa, eikä näin päässyt osallistumaan MM-kisoihin 2006. == Lähteet == * http://www.transfermarkt.co.uk/en/benjamin- huggel/profil/spieler_2889.html * http://www.national-football- teams.com/player/6433/Benjamin_Huggel.html Luokka: Sveitsiläiset jalkapalloilijat Luokka: Vuonna 1977 syntyneet Luokka: Elävät henkilöt
Liperin kirkonkylä

Liperin kirkonkylä on Liperin kunnan keskustaajama ja kirkonkylä. Tilastokeskuksen taajama-aluerajauksen mukaan Liperin keskustaajaman pinta-ala oli 3,66 neliökilometriä ja väkiluku 1 410 vuoden 2019 lopussa. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta. Kirkonkylässä sijaitsevat muun muassa Liperin kirkko, kirjasto, koulu, kunnanvirasto, terveysasema, apteekki ja Tokmanni. Lähin rautatieasema on Viinijärven rautatieasema 20 kilometrin päässä. Kirkonkylän vesitorni on muodoltaan kartiomainen. Liperin kaksi muuta taajamaa ovat Viinijärvi ja Ylämylly. == Lähteet == Luokka:Liperin kylät Luokka:Suomen kirkonkylät Luokka:Pohjois-Karjalan maakunnan taajamat Luokka:Suomen kuntakeskukset
Sie7e

David Rodríguez Labault tunnetaan paremmin nimellä Sie7e (s. 7. heinäkuuta 1977) on puertoricolainen laulaja-lauluntekijä, joka voitti Latin Grammy- palkinnon vuonna 2011. Hän on julkaissut kolme albumia. Sie7en tunnetuimpia kappaleita ovat muun muassa Tengo Tu Love ja Mucha Cosa Buena. Hänellä on vaimo ja yksi lapsi. Sie7e (siete: espanjaksi seitsemän) on kertonut ottaneensa taiteilijanimen Sie7e, koska hän on syntynyt 7.7.1977. == Diskografia == * Sie7e (2006) * Para Mí (2008) * Mucha Cosa Buena (2011) Luokka: Puertoricolaiset laulajat Luokka: Vuonna 1977 syntyneet Luokka: Elävät henkilöt
Etyylidiatsoasetaatti

Etyylidiatsoasetaatti (C4H6N2O2) on diatsoetikkahapon ja etanolin muodostama esteri. Yhdistettä käytetään valmistettaessa muita orgaanisia yhdisteitä orgaanisella synteesillä. == Ominaisuudet == Etyylidiatsoasetaatti on huoneenlämpötilassa keltainen nestemäinen aine. Se on alifaattiseksi diatsoyhdisteeksi suhteellisen stabiili, mutta voi räjähtää kuumennettaessa tai väkevien happoliuosten vaikutuksesta. Yhdiste liukenee vain pieniä määriä veteen, mutta liukenee paremmin etanoliin, dietyylieetteriin, asetoniin ja bentseeniin.Vladimir V. Popik & Albert E. Russell: Ethyl Diazoacetate, e-EROS Encyclopedia of Reagents for Organic Synthesis, John Wiley & Sons, New York, 2007. Teoksen verkkoversio Viitattu 18.4.2014 Laimea suolahappo hajottaa yhdisteen typpikaasuksi ja etyyliglykolaatiksi ja väkevän suolahappoliuoksen vaikutuksesta muodostuu typpeä ja etyyliklooriasetaattia. == Valmistus ja käyttö == Etyylidiatsoasetaattia voidaan valmistaa glysiinin etyyliesteristä ja natriumnitriitistä. Reaktio suoritetaan noin 0 °C:n lämpötilassa. : Etyylidiatsoasetaattia käytetään valmistettaessa muita orgaanisia yhdisteitä. Kuumennettaessa se muodostaa karbeenin, joka reagoi alkeenien kanssa muodostaen syklopropaanin johdannaisia ja imiinien kanssa muodostaen atsiridiinijohdannaisia. Etyylidiatsoasetaattia voidaan käyttää myös rengasrakenteisten ketonien homologaatioihin, joissa renkaan koko suurenee yhdellä hiiliatomilla ja β-ketoestereiden synteesiin. Yhdiste reagoi myös eteenin kanssa pyratsoliinijohdannaiseksi ja etyynin kanssa pyratsolirakenteiseksi yhdisteeksi. == Lähteet == == Aiheesta muualla == *PubChem: Diazoacetic ester *ChemBlink: Ethyl diazoacetate Luokka:Esterit
Rukajärven rintamatunnus

Rukajärven rintamatunnus eli Rukajärven miesten merkki on kenraalimajuri Erkki Raappanan johtamien Rukajärven suunnalla jatkosodassa taistelleiden joukko- osastojen epävirallinen tunnus. Se koostuu R-kirjaimesta ja itään osoittavasta miekasta kuvaamassa korpisoturien etenemistä erämaiden halki itään kohti Rukajärveä. Kuva-aiheen reunoilla olevat karhunkäpälät ja ketjut viittaavat heimosotien aikaiseen Itä-Karjalan vaakunaan. Merkki syntyi vuoden 1941 lopulla 14. divisioonan joukko-osastojen keskuudessa pidetyn suunnittelukilpailun kautta. Kilpailun parhaiksi ehdotuksiksi valittiin alikersantti Martti Sonkamon ja kersantti Bo Bjurströmin ehdotukset. Niitä yhdistellen valistusupseeri, luutnantti Matti Viherjuuri sommitteli merkin muotoon, jonka palkintolautakunta hyväksyi toteutettavaksi. Lautakunnan jäsenenä oli muiden muassa majuri Pentti Perttuli. Rintamamerkkiä valmistettiin hopeanvärisestä metallista kahta eri kokoa. Merkkiä pidettiin asepuvussa tai komentohihnassa. Valistusupseeri Viherjuuri valmisti merkin myös 16 sentin läpimittaiseksi kohokuvaksi. Sitä jäljennettiin puhdetyönä mäntypuusta veistämällä tuhansia kappaleita. == Lähteet == Luokka:Suomen sotilasansiomitalit Luokka:Jatkosota
Israel Castro

Israel Castro Macías (s. 20. joulukuuta 1980) on meksikolainen jalkapalloilija, joka edustaa Primera División de Méxicossa pelaavaa Club Deportivo Guadalajaraa. Hän on pelipaikaltaan keskikenttäpelaaja. Castro on edustanut koko uransa meksikolaisseuroja. Meksikon jalkapallomaajoukkueessa hän pelasi vuosina 2007–2012. == Seurajoukkueura == Castro aloitti ammattilaisuransa Club Universidad Nacionalissa vuonna 2002. Hän pelasi seurassa peräti kymmenen kautta ja oli myös seuran kapteeni. Hän voitti Meksikon liigan Aperturan kerran ja Clausuran kolme kertaa. Hän teki ratkaisevan maalin Real Madrid CF:ää vastaan Trofeo Santiago Bernabéun loppuottelussa 2004 ja johdatti joukkueensa voittoon. Vuonna 2011 Castro siirtyi Cruz Azuliin, jossa hän viihtyi kaksi kautta ennen kuin siirtyi nykyiseen seuraansa Guadalajaraan. == Maajoukkueura == Castro teki debyyttinsä Meksikon jalkapallomaajoukkueessa vuonna 2007. Hän pelasi maajoukkueen paidassa 48 ottelua ja teki yhden maalin. Hän kuului joukkueeseen vuoden 2010 MM-kisoissa. == Lähteet == * http://www.transfermarkt.co.uk/en/israel- castro/profil/spieler_51077.html?from=direktErgebnis * http://www.national- football-teams.com/player/20693/Israel_Castro.html Luokka: Meksikolaiset jalkapalloilijat Luokka: Vuonna 1980 syntyneet Luokka: Elävät henkilöt
Itä–Länsi-ottelu 1960

Vuoden 1960 pesäpallon miesten Itä–Länsi-ottelu pelattiin Hesperiassa 18. syyskuuta. Tämä oli kaikkiaan 26. Itä–Länsi-ottelu ja yhdeksästoista ja viides perättäinen, joka pelattiin Helsingissä. Katsojamääräksi ilmoitettiin 3 754\. Kolmas nuorten Itä–Länsi-ottelu pelattiin Ilmajoella ja se päättyi Lännen 2–3-voittoon. ==Miesten Itä–Länsi== Värien selitykset 13\. Itä–Länsi- ottelu # ITÄ Seura Pelipaikka LÄNSI Seura # 4 Eino Kaakkolahti HoNsU Lukkari Markus Lakaniemi ViVe 2 7 Lauri Tyyskä IPV Ykkösvahti Paavo Mäkelä ViVe 1 9 Paavo Jaakkola KPL Sieppari Anssi Jokinen TMP 7 6 Risto Parviainen Kiri Kolmosvahti Pentti Katainen TMP 4 5 Antti Elomaa Kiri Polttaja Pentti Linna VM 5 8 Olli Hanski LMV Kakkosvahti Raimo Lindholm TMP 6 2 Martti Yli-Jaskari HoNsU Kolmosvara Raimo Koskinen PuMu 9 1 Veijo Mölsä IPV Koppari Uuri Ståhlhammar PT 8 3 Ismo Maanola HoNsU Kakkosvara Jussi Kiikeri IK 3 Pauli Larimo KPL Vaihtopelaaja Jaakko Nygård ViVe Antero Viherkenttä KPL Vaihtopelaaja Tauno Hintikainen TMP Osmo Oksala HoNsU Vaihtopelaaja Poissa Rauno Mäntynen PT Pekka Tamminen Joukkueenjohtaja Erkki Heikkilä Parkano Kullervo Reinikainen Helsinki Pelituomari/Syötönvalvoja Einari Melto Kouvola Vaihtolukkariksi valittu PT:n Rauno Mäntynen loukkasi oikean kätensä kyynärpään niin pahasti, ettei voinut osallistua otteluun. Avausheiton suoritti SVUL:n puheenjohtaja Akseli Kaskela. ===Vaihdot=== * Itä: 5 vrp: Parviaisen tilalle Pauli Larimo. * Länsi: 5 vrp: Koskisen tilalle Jaakko Nygård. ==Juoksulista== Länsi aloitti sisällä. Joukkue Yht. ITÄ 1 0 1 0 0 0 0 0 0 2 LÄNSI 0 2 0 1 2 0 0 1 0 6 ==Lähteet== * mrasilainen.com/ * Helsingissä pelatut miesten Itä-Länsi -ottelut, M.Rasilainen sivu pdf 20/39 * Nuorten ottelut, Pesäpalloliitto Luokka:Vuoden 1960 pesäpallo Luokka:Pesäpallon Itä–Länsi-ottelut Luokka:Helsingin urheilutapahtumat
Jabari Parker

Jabari Ali Parker (s. 15. maaliskuuta 1995 Chicago, Illinois) on yhdysvaltalainen koripalloilija, pelipaikaltaan pääasiassa iso laitahyökkääjä. == Elämä ja ura == Parker pelasi yliopistokoripalloa Duken joukkueessa. Milwaukee Bucks varasi hänet NBA:han vuoden 2014 varaustilaisuudessa, missä hän oli kärkinimiä ja tilaisuuden mahdollinen ykkösvaraus. Parker edusti ensimmäiset neljä NBA-vuottaan Bucksia.Basketball-Reference.com Hän kärsi vuosina 2015 ja 2017 eturistisidevammastahttps://www.nbcsports.com/chicago/bulls/bulls-progressing- talks-free-agent-and-chicago-native-jabari-parker. Heinäkuussa 2018 chicagolaislähtöinen Parker siirtyi Chicago Bullsiin kaksivuotisella ja 40 miljoonan dollarin arvoisella sopimuksella jälkimmäisen vuoden oltua joukkueen päätettävissä. Parkerin oli tarkoitus pelata Bullsissa pienen laitahyökkääjän pelipaikkaa, mihin hän oli tottunut kahdella edellisellä kaudellaan.https://www.nba.com/bulls/news/bulls-sign-jabari- parkerhttps://www.nbcsports.com/chicago/bulls/bulls-agree-two-year-deal- jabari-parker Joulukuussa tapahtuneen valmentajanvaihdoksen jälkeen Parkerin peliaika tyrehdytettiinhttps://yle.fi/urheilu/3-10555967. Helmikuun siirtotakarajalla 2019 Bulls vaihtoi Parkerin, Bobby Portisin ja vuoden 2023 toisen kierroksen varausvuoron Washington Wizardsin Otto Porteriin.http://www.nba.com/article/2019/02/06/report-porter-bulls-wizards- trade Kesällä 2019 hän siirtyi Atlanta Hawksiin. Parkerin isä Sonny Parker pelasi myös NBA:ssa. == Lähteet == * Jabari Parker Stats Basketball- Reference.com * Profiili Duke University Blue Devils === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1995 syntyneet Luokka:Elävät henkilöt
Angel Haze

Angel Haze (oik. Raykeea Angel Wilson, s. 10. heinäkuuta 1992 Detroit) on yhdysvaltalainen rap-artisti, jonka levyjä on julkaistu Republic Records- ja Island-levymerkeillä. Hän syntyi Detroitissa ja eli lapsuutensa helluntailaisessa yhteisössä. Muutettuaan perheensä mukana New Yorkiin 16-vuotiaana hän alkoi harrastaa rap-musiikkia. Vuonna 2013 Angel Haze oli kolmantena BBC:n Sound of 2013 -listallaBBC Sound of 2013: Angel Haze ja ehdolla O Music Awards -tapahtuman Best Web-Born Artist -sarjassa.O Music Awards: Best Web-Born Artist Angel Haze esiintyi Helsingissä Tavastia- klubilla heinäkuussa 2014 ja Flow-festivaalilla elokuussa 2013.Herkistelyä ja uhoa: räppäri Angel Haze loi uskoa ihmiskuntaan Tavastialla rumba.fi 17.7.2014 Angel Haze on sosiaaliselta sukupuoleltaan agender ja seksuaalisuudeltaan panseksuaali. ==Diskografia== ===Albumit=== * Dirty Gold (Republic, Island, 2013) * Back to the Woods (2015) ===EP:t=== * New York EP (Republic, 2012) * Spotify Sessions (2013) === Miksaukset === * New Moon (2009) * Altered Ego (2011) * King (2011) * Voice EP (2012) * Reservation (2012) * Classick (2012) === Singlet === *"New York" (2012) *"Echelon (It's My Way)" (2013) *"Battle Cry" (feat. Sia) (2014) *"Impossible" (2015) *"Babe Ruthless" (2015) *"Moonrise Kingdom" (2015) *"Resurrection" (2016) *"No Limits" (2017) *"Brooklyn" (2018) === Musiikkivideot === * New York (2012) * Werkin' Girls (2012) * Gossip Folks (2012) * No Bueno (2013) * Echelon (It's My Way) (2013) * Battle Cry (2014) * A Trible Called Red (2014) * Same Love (2014) == Lähteet == == Aiheesta muualla == *Virallinen nettisivu Luokka:Yhdysvaltalaiset hip hop -artistit Luokka:Vuonna 1991 syntyneet Luokka:Elävät henkilöt
Bruno Martins Indi

Rolando Maximiliano "Bruno" Martins Indi (s. 8. helmikuuta 1992 Barreiro, Portugali Viitattu 6.7.2014) on portugalilaissyntyinen hollantilainen jalkapalloilija, joka edustaa Englannin valioliigassa pelaavaa Stoke Cityä. Pelipaikaltaan Martins Indi on puolustaja. Martins Indi teki debyyttinsä Alankomaiden maajoukkueessa vuonna 2012. Hän olisi halutessaan voinut edustaa myös synnyinmaataan Portugalia. == Lähteet == Luokka:Alankomaalaiset jalkapalloilijat Luokka:Vuonna 1992 syntyneet Luokka:Elävät henkilöt
Trevi

Trevi on Rooman toinen rione, jota ympäröivät lännessä Pigna, pohjoisessa Colonna, Ludovisi ja Sallustiano, idässä Castro Pretorio sekä etelässä Monti. Sen koko on noin 55 hehtaaria, väkiluku 2 500 ja väestötiheys 4 600 asukasta neliökilometrillä (2013). Siihen kuuluu suurin osa Quirinalisin kukkulasta sekä kukkulan länsipuolinen alue Via del Corsolle asti. Trevi tunnetaan ehkä parhaiten turistien suosimasta Fontana di Trevin suihkulähteestä, josta on tullut koko Rooman symboli. Kaupunginosassa sijaitsee myös useita vaikuttavia palatseja, kuten barokkityylinen Palazzo Barberini ja Italian presidentin virka-asuntona toimiva Palazzo del Quirinale. Merkittävimpiä kirkkoja ovat alueen pääkirkko Santi XII Apostoli sekä barokkityyliset San Marcello al Corso (1603) ja Santa Susanna alle Terme di Diocleziano (1683). Trevin koillisosassa sijaitseva Piazza Barberini on kuuluisa kahdesta Berninin suunnittelemasta suihkulähteestä, Fontana del Tritonesta ja Fontana delle Apista. == Rajat == Trevin rajat suhteessa naapurikaupunginosiin ovat seuraavat: * Pigna: Piazza Venezia → Via del Corso * Colonna: Via del Corso → Via delle Muratte → Via di Santa Maria in Via → Piazza San Claudio → Via del Pozzetto → Via del Bufalo → Via del Nazareno → Via del Tritone → Piazza Barberini * Ludovisi: Via di San Basilio * Sallustiano: Via Leonida Bisolati → Largo di Santa Susanna → Piazza San Bernardo * Castro Pretorio: Via XX Settembre * Monti: Via del Quirinale → Via XXIV Maggio → Via Magnanapoli → Vicolo San Bernardo → Piazza Madonna di Loreto File:Trevi Fountain - Roma.jpg|Fontana di Trevi File:Palazzo Barberini - esterno.jpg|Palazzo Barberini File:Quirinale.jpg|Palazzo del Quirinale File:San Marcello al Corso - Facade.jpg|San Marcello al Corso File:Basilica dei Santi Apostoli (Rome).jpg|Santi XII Apostoli File:Santa Susanna (Rome) - Front.jpg |Santa Susanna == Lähteet == == Aiheesta muualla == Luokka:Rooman kaupunginosat
Jääkiekon alle 18-vuotiaiden maailmanmestaruuskilpailut 2015

Jääkiekon alle 18-vuotiaiden maailmanmestaruuskilpailut 2015 järjestettiin Sveitsissä 16.–25. huhtikuuta 2015. Kyseessä olivat järjestyksessään 17. jääkiekon alle 18-vuotiaiden maailmanmestaruuskilpailut. Yhdysvallat voitti mestaruuden voitettuaan Suomen loppuottelussa, jatkoajalla luvuin 2–1. Pronssia saavutti Kanada voittamalla Sveitsin luvuin 5–2. == Otteluareenat == Zug Luzern Bossard Arena Kapasiteetti: 7 015 Swiss Life Arena Kapasiteetti: 5 400 Swiss Life Arena --> == Joukkueet == ;A-lohko * * * * * ;B-lohko * * * * * == Alkusarja == === Lohko A === Puolivälieriin Putoamissarjaan Joukkue O V JV JT H TM PM Pisteet 4 4 0 0 0 20 7 12 4 3 0 0 1 30 8 9 4 1 1 0 2 9 18 5 4 1 0 0 3 16 17 3 4 0 0 1 3 5 30 1 === Lohko B === Joukkue O V JV JT H TM PM Pisteet 4 4 0 0 0 21 11 12 4 3 0 0 1 14 6 9 4 2 0 0 2 12 10 6 4 0 1 0 3 5 14 2 4 0 0 1 3 10 21 1 == Putoamissarja == == Pudotuspelit == {{Turnauspuu8 |23.4. - Zug||0||5 |23.4. - Luzern||3||0 |23.4. - Luzern||7||2 |23.4. - Zug||5||3 |25.4. - Zug||4||5 |25.4. - Zug||7||2 |26.4. - Zug||2||1 |26.4. - Zug||5||2 }} Ottelujen alkamisajat paikallisia aikoja (UTC+2). === Puolivälierät === === Välierät === === Pronssiottelu === === Loppuottelu === == Lopputulokset == Pääsarjan kisat Sija Joukkue 4\. 5\. 6\. 7\. 8\. 9\. 10\. 1\. divisioona A-Lohko Sija Joukkue 11\. 12\. 13\. 14\. 15\. 16\. IIHF:n raportti B-lohko Sija Joukkue 17\. 18\. 19\. 20\. 21\. 22\. IIHF:n raportti 2\. divisioona A-lohko Sija Joukkue 23\. 24\. 25\. 26\. 27\. 28\. IIHF:n raportti B-lohko Sija Joukkue 29\. 30\. 31\. 32\. 33\. 34\. IIHF:n raportti 3\. divisioona A-lohko Sija Joukkue 35\. 36\. 37\. 38\. 39\. 40\. IIHF:n raportti B-lohko Sija Joukkue 41\. 42\. 43\. IIHF:n raportti == Tilastot == === Pistepörssi === Nimi Maalit Syötöt Pisteet +/− Jäähyt Auston Matthews 8 7 15 +11 0 Jeremy Bracco 3 10 13 +10 2 Mathew Barzal 3 9 12 +2 0 Matthew Tkachuk 2 10 12 +10 2 Patrik Laine 8 3 11 +6 0 Jack Roslovic 6 5 11 +11 4 Mitchell Stephens 5 5 10 +1 10 Colin White 6 3 9 +8 0 Clayton Keller 4 5 9 +7 0 Martins Dzierkals 3 6 9 +2 10 IIHF:n raportti === Maalivahdit === Nimi Aika Laukauksia Päästetyt maalit Keskiarvo Torjuntaprosentti Rangaistuslaukaukset Anton Krasotkin 120:00 85 4 0.00 95.29 1 Veini Vehviläinen 437:12 233 12 1.65 94.85 1 Ilya Samsonov 180:00 121 8 2.67 93.39 0 Evan Sarthou 312:44 82 6 1.15 92.68 1 Adam Húska 278:39 160 14 3.01 91.25 0 IIHF:n raporttiIIHF.com === Palkinnot === Paras pelaaja * Hyökkääjä: Auston Matthews Tähtikentällinen * Maalivahti: Veini Vehviläinen * Puolustajat: Vili Saarijärvi, Jonas Siegenthaler * Hyökkääjät: Patrik Laine, Denis Malgin, Auston Matthews IIHF:n valitsemat parhaat pelaajat * Maalivahti: Ilya Samsonov * Puolustaja: Vili Saarijärvi * Hyökkääjä: Auston Matthews IIHF:n raporttiIIHF:n raportti == Lähteet == * Kisat IIHF:n sivuilla * Turnaus IIHF:n tulospalvelussa * Leijonat.fi − U18 MM-kisat 2015 === Viitteet === == Aiheesta muualla == * Jatkoaika: Sveitsin alle 18-vuotiaiden MM-kisojen otteluohjelma julkaistu 2015 Luokka:Vuoden 2015 jääkiekko Alle 18-vuotiaiden maailmanmestaruuskilpailut 2015 Luokka:Zugin urheilu Luokka:Luzernin urheilu
Ludovisi

Ludovisi on Rooman kuudestoista rione, jota ympäröivät lännessä Campo Marzio, pohjoisessa Aurelianuksen muuri, idässä Sallustiano sekä etelässä Trevi ja Colonna. Sen koko on noin 33 hehtaaria, väkiluku 1 700 ja väestötiheys 5 200 asukasta neliökilometrillä (2013). Kaupunginosa sijaitsee Pincion kukkulan rinteellä. Ludovisin paikalla sijaitsi Domenichinon suunnittelema Villa Ludovisin maaseutuhuvila, jonka maat liitettiin Rooman kaupunkiin vuonna 1886 yleisestä vastustuksesta huolimatta. Suurin osa villan rakennuksista ja puutarhoista tuhottiin uudisrakentamisen tieltä; jäljellä ovat enää Casino dell’Aurora ja Yhdysvaltain Italian suurlähetystönä toimiva Palazzo Margherita. Nykyään kaupunginosa tunnetaankin parhaiten kaarevasta Via Vittorio Venetosta, josta tuli maailmankuulu Federico Fellinin Ihana elämän (1960) myötä. Katu johtaa Piazza Barberinilta Trevistä antiikinaikaiselle Porta Pincianalle Aurelianuksen muurilla, ja sen varrella on paljon hienoja hotelleja ja ulkoilmakahviloita. Lähellä Piazza Barberinia sijaitsee Santa Maria della Concezionen kirkko, joka on kuuluisa kapusiinimunkkien luilla koristelluista hautakammioistaan. Alueen länsiosassa, lähellä Campo Marziota on puolestaan rokokootyylinen luostarikirkko Sant’Isidoro a Capo le Case, joka on kuulunut 1600-luvulta lähtien irlantilaisille fransiskaaneille. == Rajat == Ludovisin rajat suhteessa naapurikaupunginosiin ovat seuraavat: * Campo Marzio: Via Francesco Crispi → Via di Porta Pinciana * Pinciano: Aurelianuksen muuri (Piazzale Brasile → Viale del Muro Torto → Piazza Fiume) * Sallustiano: Via Sulpicio Massimo → Via Calabria → Via Boncompagni → Via Lucullo → Via Friuli * Trevi: Via di San Basilio * Colonna: Via Vittorio Veneto → Via Sant’Isidoro → Via degli Artisti File:Ludovisi - pal Margherita US Embassy 1200501.JPG|Palazzo Margherita. File:Via Veneto.jpg|Via Veneto File:1387RomaSMariaConcezione.jpg|Santa Maria della Concezione == Lähteet == == Aiheesta muualla == Luokka:Rooman kaupunginosat
D. B. Weiss

Daniel Brett (D. B.) Weiss (s. 23. huhtikuuta 1971 Chicago, Illinois, Yhdysvallat) on yhdysvaltalainen kirjailija sekä televisiotuottaja, -käsikirjoittaja ja -ohjaaja. Hän on luonut yhdessä David Benioffin kanssa HBO:lle fantasiatelevisiosarjan Game of Thrones, jota esitettiin vuosina 2011–2019. Se perustuu George R. R. Martinin Tulen ja jään laulu -kirjasarjaan. Weissin oma esikoisromaani Lucky Wander Boy julkaistiin vuonna 2003. ==Filmografia== ===Käsikirjoittajana=== Televisiosarjat Vuosi Sarja Kausi Numero Jakso Suomeksi Huom. 2011 Game of Thrones 1 1 Winter is Coming Talvi on tulossa 2 The Kingsroad Kuninkaantie 3 Lord Snow Lordi Nietos 5 The Wolf and the Lion Susi ja leijona 7 You Win or You Die Voitat tai kuolet 9 Baelor Baelor 10 Fire and Blood Tuli ja veri 2012 2 1 The North Remembers Pohjoinen muistaa 2 The Night Lands Yön maat 5 The Ghost of Harrenhal Harrenhallin aave 7 A Man Without Honor Kunniaton mies 8 The Prince of Winterfell Talvivaaran prinssi 10 Valar Morghulis Kaikkien on kuoltava 2013 3 1 Valar Dohaeris Kaikkien on tehtävä velvollisuutensa 3 Walk of Punishment Rangaistujen kuja 4 And Now His Watch is Ended Hänen aikansa on kulunut loppuun 6 The Climb Muurille kiipeäminen 8 Second Sons Toiset pojat 9 The Rains of Castamere Castameren sateet 10 Mhysa Äiti 2014 4 1 Two Swords Kaksi miekkaa myös ohjaaja 3 Breaker of Chains Kahleet murtuvat 5 First of His Name Hänen nimissään 7 Mockingbird Matkijalintu 8 The Mountain and the Viper Kaksintaistelu 9 The Watchers on the Wall Muurin vartijat 10 The Children Lapset 2013 Elämää Philadelphiassa 9 8 Flowers for Charlie 2015 Game of Thrones 5 1 The Wars to Come Tulevat sotamme 2 The House of Black and White Mustavalkea talo 3 High Sparrow Ylivarpunen 7 The Gift Lahja 8 Hardhome Hardhome 9 The Dance of Dragons Lohikäärmeiden tanssi 10 Mother’s Mercy Äidillinen armo 2016 6 1 The Red Woman Punainen nainen 3 Oathbreaker Valanrikkoja 4 Book of the Stranger Vieraan kirja 5 The Door Ovi 8 No One Ei kukaan 9 Battle of the Bastards Äpärien taistelu 10 The Winds of Winter Talven tuulet 2017 7 1 Dragonstone Lohikäärmekivi 3 The Queen’s Justice Kuningattaren oikeus 4 The Spoils of War Sotasaalis 6 Beyond The Wall Muurin takana 7 The Dragon and the Wolf Lohikäärme ja susi 2019 8 3 The Long Night Pitkä yö 4 The Last of the Starks Sukunsa viimeiset 5 The Bells Kuninkaansataman kellot 6 The Iron Throne Rautavaltaistuin == Lähteet == ==Aiheesta muualla== * Luokka:Yhdysvaltalaiset kirjailijat Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Yhdysvaltalaiset televisio-ohjaajat Luokka:Primetime Emmy -palkinnon saajat Luokka:Hugo- palkinnon saajat Luokka:Vuonna 1971 syntyneet Luokka:Elävät henkilöt
Kertokaa siitä lapsillenne

Kertokaa siitä lapsillenne (alkuteos: Om detta må ni berätta) on kouluopetukseen tarkoitettu tietokirja holokaustista. Kirjan nimi perustuu Raamatun Joelin kirjan (1:2–3) säkeisiin: Kuulkaa tämä, te vanhimmat. Kuulkaa maan asukkaat. Onko tällaista tapahtunut teidän päivinänne tai teidän isienne päivinä? Kertokaa siitä lapsillenne, kertokoot he omille lapsilleen ja lapsenlapset seuraavalle sukupolvelle. Kirja on syntynyt Ruotsissa 1990-luvun lopussa toteutetun Levande historia -tiedotuskampanjan tarpeisiin ja se on julkaistu 1998. Sen kirjoittivat tunnetut holokaustin tuntijat, Uppsalan yliopiston tutkijat Paul A. Levine ja Stéphane Bruchfelt. Tällöin teos julkaistiin ensi kertaa myös suomeksi ruotsinsuomalaisten koululaisten käyttöön. Suomen opetushallituksen kustantamaan, vuonna 2001 julkaistuun käännökseen lisättiin myös Suomea koskeva luku, jonka on kirjoittanut Jukka Hartikainen. Sysäyksenä suomenkielisen version syntyyn oli Ruotsin hallituksen vuonna 2000 järjestämä juutalaisten joukkotuhoa käsitellyt laaja valtionpäämiestason seminaari. == Lähteet == == Aiheesta muualla == * Kirjan alkuperäisversion suomenkielinen laitos. Levande historia. Finska omslaget. PDF. Viitattu 18.4.2014. * Julle Tuuliainen: Kertokaa siitä lapsillenne. Libero 1/1999. Luokka:Suomalaiset historian tietokirjat Luokka:Vuoden 2001 kirjat
Sofie Gråbøl

Anne Sofie Gråbøl (oik. Graabøl; s. 30. heinäkuuta 1968 Fredriksberg, Tanska) on tanskalainen näyttelijä, joka on esiintynyt elokuvissa ja televisiosarjoissa 1980-luvulta alkaen. Hänen tunnetuin roolinsa on rikostutkija Sarah Lund TV-sarjasta Rikos. == Elämäkerta == Sofie Gråbøl kasvoi vasemmistolaismielisessä ympäristössä Fredriksbergissä. Hänellä ei ole varsinaista näyttelijäkoulutusta, vaan hän ryhtyi näyttelijäksi äitinsä rohkaisemana. Hän huomasi lehti-ilmoituksen, jossa etsittiin näyttelijöitä, ja sai ensimmäisen sivuroolinsa kansainvälisestä tuotannosta Oviri (1986), joka kertoi Paul Gauguinin elämästä. Samana vuonna hän sai pääroolin elokuvasta Lapsuuteni katu ja seuraavana vuonna sivuroolin elokuvasta Pelle Valloittaja. Nämä roolit nostivat Gråbølin kansalliseen ja kansainväliseen maineeseen, mutta 1980-luvun lopulla roolityöt vähenivät ja Gråbøl opiskeli teologiaa ja työskenteli kirjakaupassa. Seuraavalla vuosikymmenellä Gråbøl alkoi esiintyä myös televisiorooleissa. Uutta kansainvälistä mainetta toi toinen päärooli Ole Bornedalin jännityselokuvassa Yövahti (1994), josta tehtiin uusintaversio Hollywoodissa. Vuosikymmenen lopulla Gråbøl esiintyi myös komediarooleissa (mm. Mifune). Emmy-palkitussa TV-sarjassa Nikolaj ja Julie (2002–2003) hän esitti toista pääosaa. Gråbølin tunnetuin rooli on rikostutkija Sarah Lund televisiosarjassa Rikos. Sarja esitettiin ensimmäisen kerran vuonna 2008, ja päätösjaksoa seurasi yli kaksi miljoonaa tanskalaista. Sarja keräsi suosiota myös Britanniassa, Saksassa ja Hollannissa. Gråbøl esitti pääroolia myös toisella ja kolmannella tuotantokaudella sekä vieraili sarjan amerikkalaisessa uusintaversiossa Jälkiä jättämättä (2011), samoin kuin brittiläisessä TV- sarjassa Todella upeeta. Viimeaikaisiin rooleihin kuuluvat naispääosat elokuvassa I lossens time (2013), joka perustuu Per Olov Enquistin näytelmään, sekä tosipohjaisessa koulukotidraamassa Der kommer en dag (2016). Brittiläisessä TV-sarjassa Fortitude – ikiroudan kirous (2015–) hän esittää Fortituden kuvernööriä. Gråbøl on saanut lukuisia Robert- ja Bodil-palkintoja sekä Dannebrogin ritarikunnan kunniamerkin. Gråbøl oli naimisissa Jakob Thuesenin kanssa 1994–2006, ja heillä on kaksi lasta. Luokka:Tanskalaiset näyttelijät Luokka:Vuonna 1968 syntyneet Luokka:Elävät henkilöt